Case ID: 1157539
Sentence 10: Cavabdehin iddiaçıya ünvanlanmış xx.xx.2020-ci il tarixli, **********4 №li məktubuna əsasən iddiaçı Məmmədova Xavər Musa qızına bildirilmişdir ki, “Ədliyyə orqanlarında qulluq keçmə haqqında” Azərbaycan Respublikası Qanununun 23.2-ci maddəsinə əsasən ədliyyə orqanlarının işçiləri (pensiyaya çıxmış işçilər də daxil olmaqla) və onların ailə üzvləri pulsuz dövlət tibb xidməti ilə təmin olunurlar.Ədliyyə orqanları işçilərinin müalicə olunmaları ilə əlaqədar ildə bir dəfə onlara iki aylıq əmək haqqı həcmində birdəfəlik müavinət verilir.Həmin Qanunun 23.3-cü maddəsində isə qeyd olunmuşdur ki, ədliyyəorqanlarının işçiləri hər il məzuniyyətə çıxarkən onlara iki aylıq əmək haqqı həcmində müavinət ödənilir.Göründüyü kimi ədliyyə orqanlarının pensiyaya çıxmış işçilərinə yalnız pulsuz dövlət tibb xidməti göstərilməsi nəzərdə tutulmuşdur.İddiaçının qeyd etdiyi müavinətin və vəzifə maaşına əlavənin verilməsi isə hazırda ədliyyə orqanlarında xidmətdə olan əməkdaşlar üçün nəzərdə tutulur.İddiaçının mərhum həyat yoldaşı Nəbi Məmmədovun pensiya işinə aid sənədlərdə işlədiyi dövrdə ərizədə qeyd edilən mükafatların ona ödənilməsinə dair hər hansı bir məlumat mövcud olmadığı üçün həmin pul təminatlarının iddiaçıya münasibətdə tətbiq edilməsi mümkün deyildir.